9. การจัดการ

  -----------------------------------------------------------------------
  9.1 โครงสร้างการจัดการ

  -----------------------------------------------------------------------

โครงสร้างคณะกรรมการของบริษัท ประกอบด้วยคณะกรรมการ 3 ชุด ดังนี้

1.  คณะกรรมการบริษัท

2.  คณะกรรมการตรวจสอบ

3.  คณะกรรมการบริหาร

โครงสร้างการจัดการ (Organization Chart)

[]

คณะกรรมการบริษัท

+---------------------------------+------------------------------------+
| ชื่อ – สกุล                        | ตำแหน่ง                             |
+---------------------------------+------------------------------------+
| 1.  พล.ต.อ.บุญเพ็ญ บำเพ็ญบุญ        | ประธานกรรมการ / กรรมการอิสระ        |
+---------------------------------+------------------------------------+
| 2.  นายพนม ควรสถาพร             | ประธานกรรมการบริหาร / กรรมการผู้จัดการ |
+---------------------------------+------------------------------------+
| 3.  นายพนัส ควรสถาพร             | กรรมการบริหาร                       |
+---------------------------------+------------------------------------+
| 4.  นางสาวปณิตา ควรสถาพร         | กรรมการบริหาร                       |
+---------------------------------+------------------------------------+
| 5.  นายสิราวิชญ์ ทรัพย์เตชิตมณี        | กรรมการ                            |
+---------------------------------+------------------------------------+
| 6.  นายธวัชชัย วรวรรณธนะชัย        | ประธานกรรมการตรวจสอบ / กรรมการอิสระ |
+---------------------------------+------------------------------------+
| 7.  นายอำพัน ยศอมรสุนทร           | กรรมการตรวจสอบ / กรรมการอิสระ       |
+---------------------------------+------------------------------------+
| 8.  นางสาวปิ่นมณี เมฆมัณฑนา         | กรรมการตรวจสอบ / กรรมการอิสระ       |
+---------------------------------+------------------------------------+

หมายเหตุ : 1. นางสาวนิอร จันทร์แจ่มแสง เป็นเลขานุการคณะกรรมการของบริษัท

กรรมการผู้มีอำนาจลงนาม

นายพนม ควรสถาพร ลงลายมือชื่อและประทับตราสำคัญของบริษัท หรือ นางสาวปณิตา ควรสถาพร
และ นาย พนัส ควรสถาพร ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท (ตามมติที่ประชุมคณะกรรมการบริษัท เอเชีย กรีน
เอนเนอจี จำกัด ครั้งที่ 2 / 2551 วันที่ 25 มกราคม 2551)

1)  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังผลประโยชน์ของบริษัท

2)  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

3)  กำหนดนโยบายและทิศทางการดำเนินงานของบริษัท

4)  พิจารณาอนุมัติผังอำนาจอนุมัติ

5)  กำกับ ควบคุม ดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
    เพื่อเพิ่มมูลค่าทางเศรษฐกิจสูงสุดให้แก่กิจการ

6)  พิจารณาอนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบการรายอื่น

7)  รับผิดชอบในการจัดทำรายงานทางการเงิน ให้ผู้สอบบัญชีตรวจสอบ
    และ/หรือสอบทานและเสนอต่อคณะกรรมการตรวจสอบ

8)  แต่งตั้งคณะกรรมการบริหาร และกำหนดขอบเขตอำนาจหน้าที่
    และความรับผิดชอบของคณะกรรมการบริหาร

ทั้งนี้กำหนดให้กรรมการหรือบุคคลอื่นใดซึ่งมีหรืออาจมีความขัดแย้งในส่วนได้เสีย
หรือความขัดแย้งทางผลประโยชน์อื่นใดกับบริษัท ไม่มีสิทธิออกเสียงลงคะแนนในเรื่องนั้น

นอกจากนั้นในกรณีต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัททั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัท

-   การทำ แก้ไข
    หรือเลิกสัญญาที่เกี่ยวข้องกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัท

คณะกรรมการตรวจสอบ (Audit Committee)

  ----- ----------------------------- ------------------------------------
  ชื่อ –                                ตำแหน่ง
  สกุล                                 

  1.    นายธวัชชัย วรวรรณธนะชัย          ประธานคณะกรรมการตรวจสอบ

  2.    นายอำพัน ยศอมรสุนทร             กรรมการตรวจสอบ

  3.    นางสาวปิ่นมณี เมฆมัณฑนา           กรรมการตรวจสอบ

                                      
  ----- ----------------------------- ------------------------------------

หมายเหตุ 1. นางสาวนิอร จันทร์แจ่มแสง ทำหน้าที่เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ (Audit Committee)
(ตามมติที่ประชุมคณะกรรมการบริษัท เอเชีย กรีน เอนเนอจี จำกัด ครั้งที่ 2 / 2551 วันที่ 25
มกราคม 2551)

1)  สอบทานให้บริษัทมีรายงานทางการเงินอย่างถูกต้องและเพียงพอ

2)  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5)  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6)  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

วาระการดำรงตำแหน่งของคณะกรรมการตรวจสอบ

คณะกรรมการตรวจสอบมีวาระอยู่ในตำแหน่งคราวละ 3 ปี
กรรมการตรวจสอบซึ่งพ้นจากตำแหน่งตามวาระตามข้อบังคับของบริษัทอาจแต่งตั้งให้กลับมาใหม่ได้
ในกรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระให้คณะกรรมการบริษัทฯ
แต่งตั้งบุคคลที่มีคุณสมบัติครบถ้วนเป็นกรรมการตรวจสอบเพื่อให้กรรมการตรวจสอบมีจำนวนครบตามที่คณะกรรมการบริษัท
ฯ กำหนด
โดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

คณะกรรมการบริหาร

  ----- --------------------------- --------------------------------------
  ชื่อ –                              ตำแหน่ง
  สกุล                               

  1.    นายพนม ควรสถาพร             ประธานกรรมการบริหาร

  2.    นายพนัส ควรสถาพร             กรรมการบริหาร

  3.    นางสาวปณิตา ควรสถาพร         กรรมการบริหาร
  ----- --------------------------- --------------------------------------

ขอบเขตอำนาจหน้าที่ของคณะกรรมการบริหาร (ตามมติที่ประชุมคณะกรรมการบริษัท เอเชีย กรีน
เอนเนอจี จำกัด (มหาชน) ครั้งที่ 1 / 2551 วันที่ 21 มีนาคม 2551)

1)  มีอำนาจสั่งการ วางแผน และดำเนินกิจการของบริษัท
    ให้เป็นไปตามนโยบายที่คณะกรรมการของบริษัทกำหนด

2)  กำหนดกลยุทธ์ในการดำเนินธุรกิจของบริษัท ภายใต้ขอบเขตวัตถุประสงค์ และ/หรือ
    แนวนโยบายของบริษัท

3)  เสนอแผนการลงทุน และ/หรือการระดมทุนของบริษัท เพื่อให้คณะกรรมการบริษัท
    และ/หรือที่ประชุมผู้ถือหุ้นพิจารณาอนุมัติ แล้วแต่กรณี

4)  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัท

5)  มีอำนาจพิจารณากำหนดสวัสดิการให้แก่พนักงานตามความเหมาะสมกับสภาพการณ์ ประเพณี
    และกฎหมายที่ใช้บังคับ

6)  ภายในวงเงินที่คณะกรรมการได้มอบอำนาจไว้ คณะกรรมการบริหารมีอำนาจอนุมัติการซื้อ
    การจัดจ้าง การเช่า การเช่าซื้อ ทรัพย์สินใด ๆ ตลอดจนมีอำนาจลงทุน
    และดำเนินการชำระค่าใช้จ่ายใด ๆ ที่จำเป็นต่อการดำเนินงานของบริษัท
    โดยมีรายละเอียดตามผังอำนาจอนุมัติที่คณะกรรมการบริษัท กำหนด

7)  ภายในวงเงินที่คณะกรรมการได้มอบอำนาจไว้ คณะกรรมการบริหารมีอำนาจอนุมัติการกู้ยืมเงิน
    เบิกเงินเกินบัญชีจากธนาคาร นิติบุคคลหรือสถาบันการเงินอื่นใด
    เพื่อประโยชน์ในการดำเนินธุรกิจของบริษัท
    โดยมีรายละเอียดตามผังอำนาจอนุมัติที่คณะกรรมการบริษัท กำหนด

  8) มีอำนาจในการอนุมัติการซื้อทรัพย์สิน หรือการชำระราคาใด ๆ
  อันสืบเนื่องมาจากการดำเนินงานของบริษัทตามสัญญา และ/หรือ ข้อตกลงกับคู่ค้า
  โดยมีรายละเอียดตามผังอำนาจอนุมัติที่คณะกรรมการบริษัท กำหนด

ทั้งนี้ การมอบหมายอำนาจหน้าที่และความรับผิดชอบให้คณะกรรมการบริหารดังกล่าวข้างต้นนั้น
จะไม่รวมถึงอำนาจ และ/หรือการมอบอำนาจช่วงในการอนุมัติรายการใดที่ตน
หรือผู้รับมอบอำนาจช่วง หรือบุคคลที่อาจมีความขัดแย้ง (ตามที่นิยามไว้ในประกาศ และ/หรือ
กฎหมายที่เกี่ยวข้อง) มีส่วนได้เสียหรือผลประโยชน์ในลักษณะอื่นใดขัดแย้งกับบริษัท
หรือบริษัทย่อยของบริษัท
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัทย่อยหรือกฎหมายที่เกี่ยวข้องกำหนด

ผู้บริหารของบริษัท 

+---+---------------------------------+-------------------------------+
| ช |                                 | ตำแหน่ง                        |
| ื่อ |                                 |                               |
| – |                                 |                               |
| ส |                                 |                               |
| ก |                                 |                               |
| ุล |                                 |                               |
+---+---------------------------------+-------------------------------+
| 1 | นายพนม ควรสถาพร                 | กรรมการผู้จัดการ                 |
| . |                                 |                               |
+---+---------------------------------+-------------------------------+
| 2 | นายสมยศ ฐิติสุริยารักษ์               | ประธานเจ้าหน้าที่บริหารด้านการเงิน   |
| . |                                 |                               |
|   |                                 | ผู้ช่วยกรรมการผู้จัดการอาวุโส        |
+---+---------------------------------+-------------------------------+
| 3 | นายอมร ธรรมอภิพล                 | ผ                             |
| . |                                 | ู้อำนวยการอาวุโสฝ่ายขายและการตลาด |
+---+---------------------------------+-------------------------------+
| 4 | นายบุญเลิศ ปลื้มสืบกุล                | ผู้อำนวยการอาวุโสฝ่ายต่างประเทศ    |
| . |                                 |                               |
+---+---------------------------------+-------------------------------+
| 5 | นายอนันต์ เพชโรภาส                | Coal Mining Project and       |
| . |                                 | Sourcing Director             |
+---+---------------------------------+-------------------------------+
| 6 | นางสาวนิอร จันทร์แจ่มแสง            | เลขานุการบริษัท                  |
| . |                                 | และผู้จัดการฝ่ายอาวุโส             |
+---+---------------------------------+-------------------------------+
| 7 | นายอัครเดช พันทะสาร               | ผู้จัดการอาวุโสฝ่ายขายและการตลาด   |
| . |                                 |                               |
+---+---------------------------------+-------------------------------+
| 8 | นางสาวพมลรัตน์ จรัลรุ่งโรจน์          | ผู้จัดการฝ่ายบัญชีและการเงิน         |
| . |                                 |                               |
+---+---------------------------------+-------------------------------+

หมายเหตุ – การเปลี่ยนแปลงระหว่างปี 2555 นายอนันต์ เพชโรภาส ลาออกเมื่อวันที่ 31
พฤษภาคม บริษัทจึงได้แต่งตั้งนางสาวนิอร จันทร์แจ่มแสง และนายอัครเดช พันทะสาร ในวันที่ 12
มิถุนายน เพื่อเป็นผู้บริหารระดับสูงทดแทนให้ครบองค์ประกอบ

กรรมการผู้จัดการ

ขอบเขตอำนาจหน้าที่ของกรรมการผู้จัดการ (ตามมติที่ประชุมคณะกรรมการบริษัท เอเชีย กรีน
เอนเนอจี จำกัด (มหาชน) ครั้งที่ 1 / 2551 วันที่ 21 มีนาคม 2551)

ให้กรรมการผู้จัดการมีอำนาจดำเนินการตามที่คณะกรรมการบริษัทได้มอบหมายให้
ซึ่งอยู่ภายใต้กฎระเบียบและข้อบังคับของบริษัท
รายละเอียดอำนาจหน้าที่ของกรรมการผู้จัดการสามารถสรุปได้ดังนี้

1)  เป็นผู้บริหารจัดการและควบคุมดูแลการดำเนินธุรกิจตามปกติของบริษัท

2)  ดำเนินการตามที่คณะกรรมการบริษัท หรือคณะกรรมการบริหาร ได้มอบหมาย

3)  เป็นผู้กำหนดและกำกับดูแลการดำเนินการโดยรวมในทางปฏิบัติ
    เพื่อให้เป็นไปตามนโยบายที่คณะกรรมการบริษัทกำหนด

4)  มีอำนาจในการอนุมัติการซื้อ เช่า หรือลงทุน ตามแผนงานที่ได้มีมติอนุมัติไว้แล้ว หรือ
    มีอำนาจในการอนุมัติหรือยกเลิกการซื้อ การจ้าง การเช่า การเช่าซื้อ การขาย ทรัพย์สิน
    การลงทุน และการชำระราคาหรือค่าใช้จ่ายต่าง ๆ ที่จำเป็นต่อการดำเนินงานของบริษัท
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

5)  มีอำนาจในการอนุมัติการซื้อทรัพย์สิน หรือการชำระราคาหรือค่าใช้จ่ายต่าง ๆ
    อันสืบเนื่องมาจากการดำเนินงานของบริษัทตามสัญญา และ/หรือ ข้อตกลงกับคู่ค้า
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

6)  เป็นผู้พิจารณาเรื่อง กลยุทธ์ทางธุรกิจ และการระดมทุนของบริษัท
    เพื่อนำเสนอต่อคณะกรรมการบริษัทฯตามลำดับของความสำคัญ

7)  มีอำนาจจ้าง แต่งตั้ง ปลดออก ให้ออก ไล่ออก ซึ่งพนักงานทุกระดับ

8)  มีอำนาจดำเนินการเปิดและปิดบัญชีเงินฝากประเภทต่าง ๆ
    กับธนาคารและสถาบันการเงินเพื่อความสะดวกในการดำเนินงานตามปกติธุรกิจของบริษัท
    โดยต้องคำนึงถึงประโยชน์ของบริษัทฯเป็นสำคัญ

9)  ขออนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัทฯ
    โดยผ่านคณะกรรมการบริหารของบริษัท

10) มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ขึ้นเงินเดือน ค่าตอบแทน เงินโบนัส ให้แก่พนักงานทุกระดับ
    ตามนโยบายการกำหนดค่าตอบแทนของบริษัท

ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหารดังกล่าวข้างต้นนั้น
จะไม่รวมถึงอำนาจ และ/หรือการมอบอำนาจช่วงในการอนุมัติรายการใดที่ตน
หรือผู้รับมอบอำนาจช่วง หรือบุคคลที่อาจมีความขัดแย้ง (ตามที่นิยามไว้ในประกาศ และ/หรือ
กฎหมายที่เกี่ยวข้อง) มีส่วนได้เสียหรือผลประโยชน์ในลักษณะอื่นใดขัดแย้งกับบริษัทฯ
หรือบริษัทย่อยของบริษัทฯ
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัทย่อยหรือกฎหมายที่เกี่ยวข้องกำหนด

การอื่นใดนอกเหนือจากที่กล่าวมาข้างต้น กรรรมการผู้จัดการไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัทเป็นคราว ๆ ไป

หมายเหตุ : ผังอำนาจอนุมัติมีรายละเอียดดังนี้

  ----------------- ----------------- ----------------- -----------------
  ตำแหน่ง            สังหาริมทรัพย์        อสังหาริมทรัพย์       การกู้ยืมเงินจาก
                                                        สถาบันการเงิน

                    ซื้อ-ขาย            ซื้อ-ขาย            

  คณะกรรมการบริหาร   ไม่เกิน 20,000,000  ไม่เกิน 50,000,000  ไม่เกิน 250,000,000

  กรรมการผู้จัดการ     ไม่เกิน 5,000,000   ไม่เกิน 20,000,000  ไม่เกิน 100,000,000
  ----------------- ----------------- ----------------- -----------------

สำหรับการสั่งซื้อเครื่องมือ อุปกรณ์ และวัตถุดิบ เพื่อใช้ในการดำเนินงานนั้น
หากเป็นการสั่งซื้อเพื่อสนับสนุนต่อการดำเนินธุรกิจปกติของบริษัท
สามารถอนุมัติได้เป็นปกติโดยไม่มีการจำกัดวงเงินอนุมัติแต่อย่างใด

ทั้งนี้การดำเนินธุรกิจปกติของบริษัท คือ การนำเข้า การคัดแยก และการจำหน่ายเชื้อเพลิงถ่านหิน

9.2 การสรรหากรรมการและผู้บริหาร

บริษัทไม่มีคณะกรรมการสรรหาและกำหนดค่าตอบแทนโดยเฉพาะ
เนื่องด้วยบริษัทมีโครงสร้างองค์กรขนาดเล็ก
ในอนาคตอาจจะมีการแต่งตั้งคณะกรรมการสรรหาและกำหนดค่าตอบแทน
โดยดูจากโครงสร้างองค์กรที่เปลี่ยนแปลง รวมถึงรายได้ของบริษัท
ทั้งนี้บุคคลที่จะได้รับการแต่งตั้งให้ดำรงตำแหน่งกรรมการ และผู้บริหารของบริษัท
จะต้องมีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด พ.ศ.2535
และข้อบังคับของบริษัท และไม่มีลักษณะต้องห้ามตามประกาศคณะกรรมการกำกับตลาดทุน ที่
ทจ.28/2551 เรื่อง การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 15
ธันวาคม 2551 โดยการคัดเลือกจะดำเนินการ ดังนี้

องค์ประกอบและการแต่งตั้งคณะกรรมการบริษัท

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการของบริษัทนั้น
ได้กำหนดไว้ในข้อบังคับของบริษัทซึ่งสามารถสรุปสาระสำคัญได้ดังนี้

1.  คณะกรรมการบริษัท ประกอบด้วยกรรมการจำนวนไม่น้อยกว่า 5 คน แต่ไม่เกิน 15 คน
    เลือกตั้งโดยที่ประชุมผู้ถือหุ้น โดยมีกรรมการที่เป็นกรรมการตรวจสอบไม่น้อยกว่า 3 คน ทั้งนี้
    กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในประเทศไทย

2.  ให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการดังต่อไปนี้

    1.  ผู้ถือหุ้นรายหนึ่งมีคะแนนเสียงเท่ากับ 1 หุ้นต่อ1 เสียง

    2.  ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม1) )
        เลือกตั้งบุคคลคนเดียวหรือหลายคนเป็นกรรมการก็ได้
        กรณีเลือกบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลที่ได้รับคะแนนเสียงสูงสุดตามลำดับลงมาเป็นผู้ได้รับการเลือกตั้ง
        เป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
    (1/3) ของจำนวนกรรมการในขณะนั้น
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากกัน ส่วนปีหลัง ๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการซึ่งพ้นจากตำแหน่ง อาจได้รับเลือกให้กลับเข้ามารับตำแหน่งอีกได้

4.  กรรมการคนใดจะลาออกจากตำแหน่งให้ยื่นใบลาออกต่อบริษัท
    โดยการลาออกนั้นจะมีผลนับแต่วันที่ใบลาออกไปถึงบริษัท

5.  ในการลงมติให้กรรมการคนใดออกจากตำแหน่งก่อนถึงคราวออกตามวาระให้ถือคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

องค์ประกอบและการแต่งตั้งคณะกรรมการตรวจสอบ

คณะกรรมการตรวจสอบของบริษัท
จะต้องเป็นกรรมการบริษัทซึ่งได้รับการแต่งตั้งจากคณะกรรมการบริษัท
และมีคุณสมบัติตามที่กฎหมายหลักทรัพย์และตลาดหลักทรัพย์ รวมถึงประกาศ ข้อบังคับ
และ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า3 คน ทั้งนี้
กรรมการตรวจสอบอย่างน้อย1 คน ต้องเป็นผู้มีความรู้ด้านการบัญชีและการเงิน

องค์ประกอบและการแต่งตั้งคณะกรรมการบริหาร

คณะกรรมการบริษัทเป็นผู้เสนอการแต่งตั้งคณะกรรมการบริหาร โดยเลือกตั้งจากกรรมการ
และ/หรือผู้บริหารจำนวนหนึ่งตามที่เห็นสมควร
และให้คณะกรรมการบริษัทแต่งตั้งกรรมการบริหารคนหนึ่งเป็นประธานกรรมการบริหาร

3.  ค่าตอบแทนกรรมการและผู้บริหาร

1.  ค่าตอบแทนที่เป็นตัวเงิน

    1.  ค่าตอบแทนคณะกรรมการ

ค่าตอบแทนคณะกรรมการประกอบด้วย เบี้ยประชุมกรรมการและค่าตอบแทนรายเดือน
ในการประชุมสามัญผู้ถือหุ้น ประจำปี 2555 เมื่อวันที่ 27 เมษายน 2555
ในที่ประชุมได้อนุมัติการกำหนดค่าตอบแทนกรรมการและกรรมการตรวจสอบ
ตามระเบียบว่าด้วยค่าตอบแทนและเบี้ยประชุมกรรมการของบริษัทวงเงินไม่เกิน 10 ล้านบาท

โดยการจ่ายค่าตอบแทนให้แก่คณะกรรมการ มีรายละเอียด ดังนี้

+----+-----------------------+--------------+------------+-----------+
|    |                       | ปี 2555       |            |           |
+----+-----------------------+--------------+------------+-----------+
|    |                       | ค่าตอบแทน     | ค่าเบี้ย      | รวม       |
|    |                       |              |            |           |
|    |                       |              | ประชุม      |           |
+----+-----------------------+--------------+------------+-----------+
| 1. | พล.ต.อ.บุญเพ็ญ บำเพ็ญบุญ  | 240,000      | 120,000    | 360,000   |
+----+-----------------------+--------------+------------+-----------+
| 2. | นายพนม ควรสถาพร       | 120,000      | 60,000     | 180,000   |
+----+-----------------------+--------------+------------+-----------+
| 3. | นางสาวปณิตา ควรสถาพร   | 120,000      | 50,000     | 170,000   |
+----+-----------------------+--------------+------------+-----------+
| 4. | นายสิราวิชญ์ ทรัพย์เตชิตมณี  | 120,000      | 60,000     | 180,000   |
+----+-----------------------+--------------+------------+-----------+
| 5. | นายธวัชชัย วรวรรณธนะชัย  | 240,000      | 180,000    | 420,000   |
+----+-----------------------+--------------+------------+-----------+
| 6. | นายอำพัน ยศอมรสุนทร     | 120,000      | 120,000    | 240,000   |
+----+-----------------------+--------------+------------+-----------+
| 7. | นางสาวปิ่นมณี เมฆมัณฑนา   | 120,000      | 120,000    | 240,000   |
+----+-----------------------+--------------+------------+-----------+
| 8. | นายพนัส ควรสถาพร       | 120,000      | 60,000     | 180,000   |
+----+-----------------------+--------------+------------+-----------+
|    | ค่าบำเหน็จกรรมการ       |              |            | 3,200,000 |
+----+-----------------------+--------------+------------+-----------+
|    | รวม                   | 1,200,000    | 770,000    | 5,170,000 |
+----+-----------------------+--------------+------------+-----------+

  หมายเหตุ : - การจัดประชุมคณะกรรมการบริษัท
  ประธานกรรมการบริษัทได้รับเบี้ยประชุมจำนวน 20,000 บาทต่อครั้ง กรรมการบริษัท
  จะได้รับค่าเบี้ยประชุมจำนวน 10,000 บาทต่อครั้ง สำหรับการจัดประชุมคณะกรรมการตรวจสอบ
  ประธานกรรมการตรวจสอบได้รับค่าเบี้ยประชุมจำนวน 20,000 บาทต่อครั้ง
  (ทั้งนี้หากเป็นการเข้าร่วมประชุมในฐานะกรรมการบริษัท จะได้รับค่าเบี้ยประชุมจำนวน 10,000
  บาทต่อครั้ง) สำหรับกรรมการตรวจสอบ จะได้รับค่าเบี้ยประชุมจำนวน 10,000 บาทต่อครั้ง

ข. ค่าตอบแทนผู้บริหาร

  ----------------- ------------ -------------- ------------- -------------
  ค่าตอบแทนผู้บริหาร    ปี 2555                      ปี 2554        

                    จำนวนราย     จำนวนเงิน (บาท) จำนวนราย (คน) จำนวนเงิน
                    (คน)                                      (บาท)

  รวม               8            20,779,170     6             12,459,361
  ----------------- ------------ -------------- ------------- -------------

หมายเหตุ : ค่าตอบแทนผู้บริหาร ประกอบด้วยเงินได้ทุกประเภทจากบริษัท อาทิเช่น เงินเดือน
โบนัส และเงินกองทุนสำรอง

  เลี้ยงชีพ เป็นต้น

2.  ค่าตอบแทนอื่นที่ไม่ใช่ตัวเงิน

  - ไม่มี -

3.  การกำกับดูแลกิจการ

บริษัทได้ปฏิบัติตามหลักการของการกำกับดูแลกิจการที่ดี ตามแนวทางที่ตลาดหลักทรัพย์ฯ กำหนดไว้
ดังนี้

1.  สิทธิของผู้ถือหุ้น

บริษัทให้ความสำคัญกับสิทธิของผู้ถือหุ้นทุก ๆ ท่าน อย่างเท่าเทียมกัน เช่น
บริษัทจะแจ้งให้ผู้ถือหุ้นทราบความคืบหน้าจากการดำเนินงานอย่างสม่ำเสมอ
โดยแจ้งให้ผู้ถือหุ้นทราบโดยตรงหรือผ่านทางตลาดหลักทรัพย์ฯ
และบริษัทถือปฏิบัติในการจัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุมอย่างน้อย 7 วัน ซึ่งเป็นไปตามข้อบังคับของบริษัท หรือ 14
วัน แล้วแต่เรื่องที่จะพิจารณา และ/หรือ เป็นไปตามที่กฎหมายกำหนด
โดยกำหนดให้ในแต่ละวาระมีความเห็นของคณะกรรมการประกอบและมีการบันทึกการประชุมถูกต้อง
ครบถ้วน เพื่อให้ผู้ถือหุ้นสามารถตรวจสอบได้ นอกจากนี้
บริษัทจะมีการเสนอให้กรรมการตรวจสอบอย่างน้อย 1 ท่าน
เป็นผู้รับมอบอำนาจในการประชุมผู้ถือหุ้น ทั้งนี้ ตามปกติ บริษัทจะมีการจัดประชุมสามัญผู้ถือหุ้นปีละ 1
ครั้ง โดยหากมีวาระที่สำคัญที่จะต้องให้ที่ประชุมผู้ถือหุ้นพิจารณา
บริษัทจะดำเนินการเรียกประชุมวิสามัญผู้ถือหุ้นเพื่อพิจารณาอนุมัติต่อไป

ในการประชุมผู้ถือหุ้น
คณะกรรมการจะให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่
รวมทั้งจัดเวลาให้เหมาะสม
เพื่อให้ผู้ถือหุ้นมีโอกาสในการแสดงความเห็นและตั้งคำถามเกี่ยวกับบริษัทได้

2.  การปฏิบัติต่อผู้ถือหุ้นอย่างเท่าเทียมกัน

บริษัทมีนโยบายส่งเสริมให้กรรมการทุกท่านเข้าร่วมประชุมในการประชุมผู้ถือหุ้น
และประธานในที่ประชุมจะเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท
โดยจะกำหนดเวลาในการประชุมให้ผู้ถือหุ้นได้มีโอกาสสอบถามหรือแสดงความเห็นและข้อเสนอแนะต่าง
ๆ ได้อย่างเต็มที่ รวมทั้งจะจัดให้มีข้อมูลเพียงพอในการพิจารณา โดยมีระยะเวลาพอสมควร
และจัดเตรียมหนังสือมอบฉันทะสำหรับผู้ถือหุ้นที่ไม่สามารถเข้าร่วมประชุมได้ด้วยตนเอง
และจัดเตรียมสถานที่ ๆ เดินทางสะดวก รวมถึงวันและเวลาที่เหมาะสม

3.  บทบาทของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม โดยมีรายละเอียด ดังนี้

-   ปฏิบัติกับพนักงานอย่างเท่าเทียมเป็นธรรม และให้ผลตอบแทนที่เหมาะสม

-   การซื้อสินค้าและบริการจากคู่ค้าเป็นไปตามเงื่อนไขทางการค้า รวมถึงปฏิบัติตามสัญญาต่อคู่ค้า

-   ปฏิบัติตามเงื่อนไขการกู้ยืมตามข้อตกลง

-   เอาใจใส่และรับผิดชอบต่อลูกค้า
    มีความรับผิดชอบต่อลูกค้าทั้งในด้านคุณภาพของการให้บริการที่ดีได้มาตรฐาน
    รักษาความลับของลูกค้า

-   ประพฤติตามกรอบกติกา การแข่งขันที่ดี หลีกเลี่ยงวิธีการที่ไม่สุจริต
    เพื่อทำลายคู่แข่งทางการค้า

-   มีความรับผิดชอบ ต่อสภาพแวดล้อมของชุมชนและสังคม
    โดยมีหน่วยงานดูแลทางด้านสิ่งแวดล้อมโดยเฉพาะ

    1.  การเปิดเผยข้อมูลและความโปร่งใส

นอกจากบริษัทจะทำการเผยแพร่ข้อมูลตามเกณฑ์ที่กำหนดผ่านช่องทางของตลาดหลักทรัพย์ฯ แล้ว
บริษัทจะมีการปรับปรุงข้อมูลให้เป็นปัจจุบันอย่างสม่ำเสมอ โดยข้อมูลต่าง ๆ ที่เปิดเผย
ทั้งรายงานทางด้านการเงินและข้อมูลที่มิใช่ข้อมูลทางการเงิน

คณะกรรมการบริษัทจะเป็นผู้รับผิดชอบต่อการดำเนินธุรกิจที่สำคัญ และการกำกับดูแลกิจการ
งบการเงินของบริษัท และสารสนเทศทางการเงินที่ปรากฏต่อสาธารณชน
ในแบบแสดงรายการข้อมูลประจำปี และรายงานประจำปี
โดยการจัดทำงบการเงินดังกล่าวจะเป็นไปตามมาตรฐานการบัญชีที่รับรองทั่วไปในประเทศไทย
โดยเลือกนโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อน
เพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารและเป็นอิสระอย่างเพียงพอ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน

คณะกรรมการบริษัทมีความเห็นว่า
ระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท

บริษัทได้กำหนดให้มีการประชุมคณะกรรมการอย่างน้อย 3 เดือนต่อครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
โดยมีการจัดหนังสือเชิญประชุมพร้อมระเบียบวาระการประชุมและเอกสารก่อนการประชุมเป็นระยะเวลาล่วงหน้า
7 วัน ก่อนวันประชุม เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

  --------------------------------- -------------------- -----------------
  สถิติการเข้าประชุมของกรรมการบริษัท ปี                         
  2555                                                   

  1. พล.ต.อ.บุญเพ็ญ บำเพ็ญบุญ           6/6 ครั้ง              

  2. นายพนม ควรสถาพร                6/6 ครั้ง              

  3.นายพนัส ควรสถาพร                 6/6 ครั้ง              

  4. นางสาวปณิตา ควรสถาพร            5/6 ครั้ง              

  5. นายสิราวิชญ์ ทรัพย์เตชิตมณี           6/6 ครั้ง              

  6. นายธวัชชัย วรวรรณธนะชัย           6/6 ครั้ง              

  7. นายอำพัน ยศอมรสุนทร              6/6 ครั้ง              

  8.นางสาวปิ่นมณี เมฆมัณฑนา             6/6 ครั้ง              
  --------------------------------- -------------------- -----------------

ค่าตอบแทนกรรมการและผู้บริหารจะถูกเปิดเผยในแบบแสดงรายการข้อมูลประจำปี (แบบ 56-1)
ที่นำส่งสำนักงานคณะกรรมการกำกับหลักทรัพย์และตลาดหลักทรัพย์ ภายใน 3 เดือน
นับแต่วันสิ้นรอบระยะเวลาบัญชี รวมทั้ง แบบรายงานประจำปี (แบบ 56-2)
ที่จัดส่งให้ผู้ถือหุ้นทุกรายพร้อมหนังสือเชิญประชุมสามัญประจำปี

1.  ความรับผิดชอบของคณะกรรมการ

บริษัทมีจำนวนคณะกรรมการบริษัททั้งหมด 8 ท่าน
ซึ่งเป็นจำนวนที่เหมาะสมกับบริษัทและมีประสิทธิภาพในการปฏิบัติหน้าที่
ส่วนคณะกรรมการตรวจสอบของบริษัท ซึ่งเป็นกรรมการอิสระมีจำนวนทั้งสิ้น 3 ท่าน คิดเป็นจำนวน
1 ใน 3 ของกรรมการทั้งคณะ นอกจากนี้ ยังมีกรรมการ อีก 1 ท่าน ที่เป็นกรรมการอิสระ
ร่วมอยู่ในคณะกรรมการบริษัท

ทั้งนี้บริษัทมีการกำหนดอำนาจหน้าที่ความรับผิดชอบของประธานกรรมการและกรรมการผู้จัดการไว้อย่างชัดเจน

คณะกรรมการมีบทบาท หน้าที่ และความรับผิดชอบ
เพื่อให้เป็นไปตามมาตรฐานการกำกับดูแลกิจการที่ดี ในเรื่องดังต่อไปนี้

-   กำหนด วิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณของบริษัท

-   กำกับดูแล และติดตามผลการปฏิบัติของฝ่ายบริหารอย่างสม่ำเสมอ ให้เป็นไปตามแผนงาน
    เพื่อบรรลุเป้าหมายที่วางไว้

-   พิจารณาเรื่องความขัดแย้งทางผลประโยชน์อย่างรอบคอบ

-   ดูแลให้มีระบบควบคุมภายในที่เพียงพอและติดตามอย่างสม่ำเสมอ โดยบริษัท สำนักงาน เอินส์ท
    แอนด์ ยัง จำกัด
    ซึ่งเป็นผู้สอบบัญชีของบริษัทได้ทำการประเมินและทบทวนระบบการควบคุมภายในของบริษัท
    ในการตรวจสอบบัญชีประจำปี และไม่พบจุดอ่อนหรือข้อบกพร่องที่สำคัญในระบบดังกล่าว

-   กำหนดนโยบายด้านการบริหารความเสี่ยงให้ครอบคลุม และติดตามอย่างสม่ำเสมอ
    เพื่อให้บริษัทได้รับประโยชน์สูงสุด

บริษัทกำหนดการประชุมคณะกรรมการล่วงหน้า และแจ้งให้กรรมการทราบล่วงหน้า
เพื่อจะสามารถจัดเวลาเข้าร่วมการประชุมได้ โดยจำนวนครั้งของการประชุมคณะกรรมการ
จะพิจารณาให้เหมาะสมกับภาระหน้าที่และความรับผิดชอบของคณะกรรรมการ

ค่าตอบแทนกรรมการ บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทน อยู่ในระดับเดียวกับอุตสาหกรรม
และสูงเพียงพอที่จะดึงดูดและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว กรรมการที่ได้รับมอบหมายให้มีหน้าที่
และความรับผิดชอบเพิ่มมากขึ้น ได้รับค่าตอบแทนที่เหมาะสมกับหน้าที่
และความรับผิดชอบที่ได้รับมอบหมายเพิ่มมากขึ้น

4.  การดูแลเรื่องการใช้ข้อมูลภายใน

กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้น การเปิดเผยข้อมูลต่าง ๆ ที่มีสาระสำคัญและมีผลกระทบต่อบริษัท
ถ้าเป็นข้อมูลด้านการดำเนินงานให้ผ่านความเห็นชอบจากกรรมการผู้จัดการ
แต่ถ้าข้อมูลใดที่มีผลกระทบต่อผู้ลงทุนต้องผ่านความเห็นชอบจากที่ประชุมคณะกรรมการบริษัท
นโยบายและวิธีการติดตามดูแลในการนำข้อมูลภายในไปใช้เพื่อประโยชน์ส่วนตนนั้น
บริษัทมอบหมายให้คณะกรรมการบริษัทเป็นผู้ดูแลและพิจารณาตัดสินความผิด ในกรณีที่มีกรรมการ
และ/หรือ ผู้บริหารมีการใช้ข้อมูลภายในเพื่อประโยชน์ส่วนตัว
โดยมอบหมายให้กรรมการผู้จัดการเป็นผู้พิจารณาความผิด
ตามมาตรการการลงโทษที่เป็นไปตามมติที่ประชุมของคณะกรรมการบริษัท
หากพนักงานของบริษัทกระทำความผิดดังกล่าว นอกจากนี้ทางบริษัทได้จัดทำเป็นข้อปฏิบัติว่า
ทางคณะกรรมการบริษัทและผู้บริหารของบริษัท ห้ามทำการซื้อขายหลักทรัพย์ของบริษัทเป็นเวลา 15
วัน ในช่วงระยะเวลาก่อนการนำเสนองบการเงินประจำงวดต่อสำนักงาน ก.ล.ต.

6.  บุคลากร

  จำนวนพนักงานทั้งหมดของบริษัท มีดังนี้

  ---------------------------- ------------------- ----------------------
  ฝ่าย                          จำนวนพนักงาน (คน)    จำนวนพนักงาน (คน)

                               ณ วันที่ 31 ธันวาคม     ณ วันที่ 31 ธันวาคม 2555
                               2554                

  บริษัทเอเชีย กรีน เอนเนอจี จำกัด                       
  (มหาชน)                                          

  ฝ่ายโรงงาน 1 จังหวัดสมุทรสาคร    23                  20

  ฝ่ายโรงงาน 2 จังหวัดเพชรบุรี      59                  14

  ฝ่ายโรงงาน 3 จังหวัดอยุธยา       15                  -

  ฝ่ายโรงงาน 4 จังหวัดชลบุรี        22                  -

  สำนักงานใหญ่                                       

  ฝ่ายบริหาร                     -                   3

  สำนักงานเลขานุการคณะกรรมการ    4                   3

  ฝ่ายขาย                       13                  11

  ฝ่ายการเงินและบัญชี              22                  21

  ฝ่ายต่างประเทศ                 16                  18

  ฝ่ายบุคคล                      11                  9

  ฝ่ายเทคโนโลยีสารสนเทศ (IT)     4                   4

  ฝ่ายชุมชนสัมพันธ์                 2                   1

  ฝ่ายลงทุนสัมพันธ์                 2                   1

  ฝ่ายจัดซื้อ                      2                   1

  ฝ่ายขนส่ง                      -                   3

  ฝ่ายตรวจสอบคุณภาพ              -                   1

  ฝ่ายควบคุมบริหารโรงงาน          -                   3

  บริษัท เอจีอี เทอร์มินอล จำกัด      -                   36

  บริษัท เอ.จี.อี.ทรานสปอร์ต จำกัด   -                   39

  รวม                          195                 188
  ---------------------------- ------------------- ----------------------

หมายเหตุ – เนื่องด้วยในปี พ.ศ. 2555 บริษัทฯ มีการจัดการระบบแบ่งการบริหารภายในองค์กร
และบริษัทย่อยใหม่ เพื่อเสริมสร้างความชัดเจนในการบริหารงานมากยิ่งขึ้น

1.  ค่าตอบแทนที่เป็นตัวเงิน

+-----------------------------+-------------------+-------------------+
| ค่าตอบแทนพนักงาน              | ปี 2555            |                   |
+-----------------------------+-------------------+-------------------+
|                             | จำนวนเงิน (บาท)    |                   |
+-----------------------------+-------------------+-------------------+
| เงินเดือน                     | 48,826,819.35     |                   |
|                             |                   |                   |
| โบนัส                        | 12,462,791        |                   |
|                             |                   |                   |
| เงินกองทุนสำรองเลี้ยงชีพ         | 106,438           |                   |
|                             |                   |                   |
| จำนวนพนักงาน(คน)             | 188               |                   |
+-----------------------------+-------------------+-------------------+

2.  ข้อพิพาทด้านแรงงานที่สำคัญในระยะ 3 ปีที่ผ่านมา

- ไม่มี -

3.  นโยบายการพัฒนาพนักงาน

ทางบริษัทได้วางแผนเกี่ยวกับการพัฒนาบุคลากรของบริษัท ดังนี้

1.  การพิจารณาเพื่อจัดหาหลักสูตรการฝึกอบรมที่มีความจำเป็นสำหรับพนักงานในแต่ละตำแหน่ง

2.  จัดทำ แนวทางการฝึกอบรมสำหรับพนักงาน เพื่อรองรับกับความก้าวหน้าด้านอาชีพ

3.  จัดทำแผนการฝึกอบรมประจำปี

4.  ดำเนินการประเมินผลการฝึกอบรม
    เพื่อปรับปรุงแก้ไขให้การจัดฝึกอบรมเป็นไปอย่างมีประสิทธิภาพต่อไป